পাসপোর্ট জালিয়াতি কাণ্ডে গ্রেফতার পুলিশের প্রাক্তন এসআই

কলকাতা: সরষের মধ্যেই ভূত। পাসপোর্ট জালিয়াতি কাণ্ডে (Passport Fraud Case) এবার পুলিশের জালে ধরা পড়ল পুলিশের প্রাক্তন এসআই (EX Officer Kolkata Police Arrested Passport Case)। শুক্রবার রাতে উত্তর ২৪ পরগনা হাবড়ার অশোকনগর থেকে আব্দুল হাই নামের ৬১ বছরের ওই প্রাক্তন এসআইকে গ্রেফতার করে পুলিশ। সূত্রের খবর, কলকাতা পুলিশের পাসপোর্ট বিভাগে এসআই পদে কর্মরত ছিলেন আব্দুল হাই। এ নিয়ে পাসপোর্টকাণ্ডে গ্রেফতারির সংখ্যা বেড়ে হল ৯ জন। আজ শনিবার অভিযুক্তকে পেশ করা হবে আলিপুর আদালতে।

পুলিশ সূত্রের খবর, ধৃতের নাম আবদুল হাই। কলকাতা পুলিশের সিকিউরিটি কন্ট্রোল অর্গানাইজেশনের সঙ্গে যুক্ত ছিলেন তিনি। সদ্য অবসর নিয়েছেন তিনি। জাল ১৫০ পাসপোর্টের মধ্যে ৫২ এনকয়ারি অফিসার ছিলেন অভিযুক্ত আবদুল। সেই সুবাদে চক্রের অনেককে চিনতেন। অভিযোগ, তাদের সঙ্গে যোগাযোগ রেখে পাসপোর্ট জালিয়াতিতে সাহায্য করতেন। জানা গিয়েছে অভিযুক্ত প্রতি পাসপোর্ট পিছু ২৫ হাজার করেও নিতেন। পাসপোর্ট কাণ্ডে অভিযুক্ত সমরেশের সঙ্গে যোগ ছিল ধৃত আবদুলের। প্রসঙ্গ, প্রসঙ্গত, বেহালায় ট্রাভেল এজেন্সির আড়ালে মোটা টাকার বিনিময়ে জাল পাসপোর্ট তৈরি ও নকল আধার তৈরির কাজ চলত। পাসপোর্ট কাণ্ডের চাঁই মনোজ গুপ্তা ও সমরেশ বিশ্বাস এবং তার এক শাগরেদকে গ্রেফতার করে কলকাতা পুলিশ।